|  |
| --- |
|  *Ovo je glavno značenje pojma **Ilovik**. Za istoimeno naselje, v. Ilovik.* |

**Ilovik** (prethodno **Sveti Petar Ilovik**), otok u Jadranskom moru u Hrvatskoj, koji administrativno podpada pod grad Mali Lošinj u Primorsko-goranskoj županiji.

Karakteristike
--------------

Ilovik je najjužniji naseljeni otok lošinjskog arhipelaga.

Otok ima površinu od 5,51 km², a dužina njegove obale iznosi 14,091 km. .

U jedinom istoimenom jribarskom naselju, danas živi oko 170 stanovnika. Prvi novovjeki doseljenici na otok došli su krajem 18. vijeka iz Velog Lošinja i osnovali današnji Ilovik. On je smješten je u manjoj uvali, na sjevernoj strani otoka, zaštićen otočićem sv. Petar, kog stanovnici Ilovika koriste za groblje.

Između Ilovika i Sv. Petra - leži kanal dug nekih 2,5 km i širok oko 300 metara, kog lokalni ribari odavnina koriste kao sigurnu luku, jer je zaštićen od vjetrova sa svih strana.

Otok Ilovik je vrlo razveden, sa puno uvala od kojih je najpoznatija Paržine sa pješčanom plažom na jugoistočnoj obali otoka.

Ilovik je obrastao mediteranskom vegetacijom - crnikom i alepskim borom.

Ime
---

Otok Ilovik i obližnji otočić sv. Petar za antike su bili poznati po imenu *Neumae* (od grčkog *neuma* = znak), a od 13. vijeka kao *Sanctus Petrus de Nimbis*, u kasnijoj venecijanskoj varijanti je to ispalo - *San Pietro dei Nembi*. 
Najstarije dokumentirano hrvatsko ime za veći otok bilo je *Tovarnjak* - magarac (talijanski: *asinello*), a danas se zove Ilovik po tlu koje ga karakterizira, dok je manji otok bio i ostao Sv. Petar.

Znamenitosti
------------

Najstariji arheološki nalazi su ostatci liburnskih gradina na lokalitetima Vela Straža (Ilovik) i Strižine (Sv. Petar). Iz vremena rimskih vremena pronađeno je dosta kovanica, sarkofag i ostatci zidova Ville Rustice na Sv. Petru.

Na otočiću Sv. Petar, na mjestu gdje se danas nalazi groblje, je između 1071. - 1280. stajao benediktinski samostan, od kog su danas vidljivi tragovi apside. Prije tog se tu vjerojatno nalazila bizantska fortifikacija. Zidovi koji opasuju današnje groblje podignuti su tokom 11. vijeka.

Mletački providur Filippo Pasqualigo je između 1597.-1600. na Sv. Petru podigao utvrdu Forticu.

Transport
---------

Otok je povezan dnevnom brodskom linijom sa Malim Lošinjem i katamaranom sa Rijekom.

Izvori
------

1. 1 2 3  „*Coastline length and aeras of island...*" (engleski). Geoadria. Pristupljeno 10. 05. 2017.
2. 1 2 3 4 5 6 7 8 9 10 11 12 13 14  „*Ilovik*" (hrvatski). Turistička zajednica Grada Malog Lošinja. Arhivirano iz originala na datum 2017-06-15. Pristupljeno 08. 05. 2017.
3. 1 2 3 4  „ *Atrakcije Ilovik*" (hrvatski). Turistička zajednica Grada Malog Lošinja. Arhivirano iz originala na datum 2017-05-15. Pristupljeno 08. 05. 2017.

Vanjske veze
------------

***Ilovik*** na Wikimedijinoj ostavi

* *Karta otoka Ilovik*

| * p
* r
* u
Naseljeni otoci u Hrvatskoj |
| --- |
| 
Biševo • 
Brač • 
Cres • 
Čiovo • 
Drvenik Mali • 
Drvenik Veli • 
Dugi otok • 
Hvar • 
Ilovik • 
Ist • 
Iž • 
Kaprije • 
Koločep • 
Kornat • 
Korčula • 
Krapanj • 
Krk • 
Lastovo • 
Lopud • 
Lošinj • 
Male Srakane • 
Mljet • 
Molat • 
Murter • 
Olib • 
Ošljak • 
Pag • 
Pašman • 
Premuda • 
Prvić • 
Rab • 
Rava • 
Rivanj • 
Sestrunj • 
Silba • 
Susak • 
Šipan • 
Šolta • 
Ugljan • 
Unije • 
Vele Srakane • 
Vir • 
Vis • 
Vrgada • 
Zlarin • 
Zverinac • 
Žirje
 |